google/wiki40b huggingface dataset:
आषाढ कृष्ण द्वितीया

आषाढ कृष्ण द्वितीया भारतीय पंचांग  के अनुसार चतुर्थ माह की सत्रहवी तिथि है, वर्षान्त में अभी २५३ तिथियाँ अवशिष्ट हैं।
आयोवा

आयोवा संयुक्त राज्य अमरीका के मध्य-पश्चिम में स्थित एक राज्य है जिसे कभी-कभी अमेरिका का दिल भी कहा जाता है। यह पूर्व में मिसिसिपी नदी और पश्चिम में मिसौरी नदी और बिग सिओक्स नदी के किनारे स्थित है। आयोवा का नाम अमेरिकन इंडियन जनजाति आयवे, जो यूरोपीय लोगों के आगमन के समय इस क्षेत्र के निवासी थे, के नाम पर आधारित है। यह राज्य फ्रेंच शासन के समय उसका हिस्सा भी रहा। बाद में जब इसे लोइसिआना ने खरीद लिया तब यहाँ के रहने वालों ने खेती-बाड़ी वाली अर्थव्यवस्था के साथ इसकी नींव डाली। आयोवा अक्सर दुनिया में खाद्य सामग्री की राजधानी भी कही जाती है, पर यह याद रखना चाहिए की इसकी अर्थव्यवस्था, संस्कृति और परिदृश्य काफी भिन्न भिन्न है।
मध्य २०वि सदी में आयोवा की कृषि आधारित अर्थव्यवस्था में बदलाव आये और यह उत्पाद निर्माण, प्रसंस्करण, वित्तीय सेवाओं, जैव प्रौद्योगिकी, हरी ऊर्जा आधारित अर्थव्यवस्था में तबदील हो गयी। आयोवा रहने के हिसाब से पूरे देश में सबसे सुरक्षित राज्य माना जाता है। डि मायिन राज्य का सबसे बड़ा शहर भी है और इसकी राजधानी भी। 2016 में इसकी आबादी 31,34,693 अनुमानित की गई है। यह इसे संयुक्त राज्य में 30वां सबसे अधिक आबादी वाला राज्य बनाता है।
अंतिम घंटी

अंतिम घंटी (Last Bell), जिसे रूसी भाषा में पोसलेदन्यी ज़्वोनोक​ (Последний звонок) कहते हैं, रूस और भूतपूर्व सोवियत संघ से उत्पन्न होने वाले अन्य देशों के विद्यालयों में एक ख़ुशी मानाने का समारोह होता है जो आध्यात्मिक वर्ष के अंत में पढ़ाई ख़त्म होने पर लेकिन इम्तिहानों के शुरू होने से पहले आयोजित किया जाता है। आमतौर पर यह हर साल २५ मई को मनाया जाता है। जो विद्यार्थी विद्यालय से उत्तीर्ण होकर उसे छोड़ने वाले होते हैं वे अपनी स्कूल की वर्दियों में या फिर औपचारिक अच्छे वस्त्रों में बनठन कर समारोह में हिस्सा लेते हैं। १९९० के दशक से लड़कियों के लिए सोवियत-शैली की स्कूली वर्दियाँ पहनकर आना प्रथा बन गयी है और वे अक्सर सफ़ेद तहबन्द (एप्रन) पहने और बालों में सफ़ेद फ़ीते (रिबन) बांधे आती हैं।
इस समारोह में इन विद्यार्थियों के लिए पहली कक्षा के किसी बच्चे द्वारा यादगार के लिए एक अंतिम बार स्कूल की घंटी बजाई जाती है। अक्सर यह विद्यालय की सबसे छोटी बच्ची होती है जिसे विद्यालय से उत्तीर्ण होने वाला सबसे बड़ा लड़का अपनी गोद में उठाकर घंटी तक ले जाता है।
२१०२ ईसा पूर्व

२१०२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१०२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मुहम्मद अली शाह

प्रारंभिक जीवन

शाह के पूर्वज सरधना के नवाब थे। उन्होंने अपनी स्कूली शिक्षा लॉरेंस स्कूल से ली। वह पुणे की फर्गुस्सन कॉलेज से स्नातक हुए। उन्होंने अपनी स्कूली शिक्षा लौरेंस स्कुल से ली। वह फेर्गुस्सन कॉलेज से स्नातक हुए। उन्होंने अपने खुद के जेब के खर्चे मात्र १८ वर्ष की ही अवस्था से पार्ट टाइम जॉब के जरिये कमाना शुरू किये। स्नातक होने के बाद शाह एक वर्ष के लिए दिल्ली आ गए जहाँ उन्होंने थिएटर प्रारंभ किया।

आर्मी

शाह शार्ट सर्विस कमीसन में शामिल हो गए। वह चेन्नई की ऑफिसर्स ट्रेनिंग अकादमी में प्रशिक्षित हुए।

कॉर्पोरेट करियर

आर्मी के बाद शाह मैनेजमेंट की पढाई करने इंडियन इंस्टिट्यूट ऑफ़ मैनेजमेंट कलकत्ता चले गए।

फिल्म करियर

२०१३ में शाह मुंबई में आ गए और भारतीय फिल्म इंडस्ट्री में हाथ आजमाना शुरू किया। उन्होंने श्रीराम राघवन की सैफ अली खान अभिनीत फिल्म एजेंट विनोद में तथा विशाल भरद्वाज निर्देशित शाहिद कपूर अभिनीत फिल्म हैदर में कार्य किया। हाल ही में उन्होंने नेशनल अवार्ड विनर तिग्मांशु धुलिया की फिल्म यारा के लिए शूटिंग पूर्ण की है। शाह ने शार्ट फिल्म 'द रुफ्फियन' में मुख्या किरदार निभाया, जिस फिल्म ने कई अवार्ड अपने नाम किये।
गाण्डीव

गाण्डीव महाभारत काल में बहुत ही प्रसिद्ध धनुष था। एक समय, घोर कानन के अंदर, कण्व मुनि कठोर तपस्या कर रहे थे। तपस्या करते–करते, समाधिस्थ होने के कारण उन्हें भान हीं नहीं रहा कि सारा शरीर दीमक के द्वारा बाँबी बना दिया गया। उस मिट्टी के ढे़र पर हीं एक सुन्दर बाँस उग आया। तपस्या जब पूर्ण हुई तब ब्रह्मा जी प्रकट हुए। उन्होने अपने अमोघ जल के द्वारा कण्व की काया को कुन्दन बना दिया। उन्हें अनेक वरदान दिये और जब जाने लगे तो ध्यान आया कि कण्व की मूर्धा पर उगी हुई बाँस कोई सामान्य नहीं हो सकती। इसका सदुपयोग करना चाहिए। उसे काट कर ब्रह्मा जी ने विश्वकर्मा को दे दिया और विश्वकर्मा ने उससे तीन धनुष बनाए– पिनाक, शागर्ङ, गाण्डीव। और इन तीनों धनुषों को ब्रह्मा जी ने भगवान शंकर को समर्पित कर दिया। इसे भगवान शंकर ने इन्द्र को दिया और फिर बाद वरुण देव से यह अर्जुन के पास पहुँचा, अर्जुन ने इस धनुष के साथ असंख्य युद्ध जीते, यह धनुष बहुत ही मजबुत और सुदृढ था।
बेकल उत्साही

जीवन

बेकल उत्साही का वास्तविक नाम शफ़ी खाँ लोदी था। इनके पिता का नाम ज़फ़र खां लोदी और माँ का नाम बिस्मिल्ला था। इनका जनम सन् १९२८ में बलरामपुर जिला में हुआ। सुरुआती पढ़ाई अपने गाँव की जबकि हाईस्कूल के पढ़ाई बलरामपुर के ऍस॰सी॰ कॉलेज से की।
१९५२ के चुनाव प्रचार में जवाहरलाल नेहरू गोंडा के दौरा पर आए थे। इसी समय इनकी कविता "किसान भारत का" सुनकर इनके उत्साह की प्रशंसा की, जिसके बाद बेकल ने "उत्साही" को अपने हिस्सा बनाया।

राजनीतिक जीवन

उत्साही कांग्रेस से जुड़े रहे और इंदिरा गाँधी के करीबी बने। राष्ट्रीय अखंडता के खातिर काम करने के कारण इनको राज्य सभा के लिए नामांकित किया गया। वे राष्ट्रीय एकता परिषद के सदस्य भी रहे, जिसके अध्यक्ष प्रधानमंत्री होते हैं।

सम्मान

१९७६ में उत्साही को पद्मश्री सम्मान मिला। इसके अलावा इनको उत्तर प्रदेश सरकार द्वारा यश भारती से सम्मानित किया गया।
राजभाषा

राजभाषा, किसी राज्य या देश की घोषित भाषा होती है जो कि सभी राजकीय प्रयोजनों में प्रयोग होती है। उदाहरणतः भारत की राजभाषा हिन्दी है। केंद्रीय स्तर पर दूसरी आधिकारिक भाषा अंग्रेजी है।

बोली, विभाषा, भाषा और राजभाषा

यों बोली, विभाषा और भाषा का मौलिक अन्तर बता पाना कठिन है, क्योंकि इसमें मुख्यतया अन्तर व्यवहार-क्षेत्र के विस्तार पर निर्भर है। वैयक्तिक विविधता के चलते एक समाज में चलने वाली एक ही भाषा के कई रूप दिखाई देते हैं। मुख्य रूप से भाषा के इन रूपों को हम इस प्रकार देखते हैं।
(१) बोली,
(२) विभाषा और
(३) भाषा (अर्थात् परिनिष्ठित या आदर्श भाषा)
बोली भाषा की छोटी इकाई है। इसका सम्बन्ध ग्राम या मण्डल से रहता है। इसमें प्रधानता व्यक्तिगत बोली की रहती है और देशज शब्दों तथा घरेलू शब्दावली का बाहुल्य होता है। यह मुख्य रूप से बोलचाल की ही भाषा है। अतः इसमें साहित्यिक रचनाओं का प्रायः अभाव रहता है। व्याकरणिक दृष्टि से भी इसमें असाधुता होती है।
विभाषा का क्षेत्र बोली की अपेक्षा विस्तृत होता है यह एक प्रान्त या उपप्रान्त में प्रचलित होती है। एक विभाषा में स्थानीय भेदों के आधार पर कई बेलियां प्रचलित रहती हैं। विभाषा में साहित्यिक रचनाएं मिल सकती हैं।
भाषा, अथवा कहें परिनिष्ठित भाषा या आदर्श भाषा, विभाषा की विकसित स्थिति हैं। इसे राष्ट्र-भाषा या टकसाली-भाषा भी कहा जाता है।
प्रायः देखा जाता है कि विभिन्न विभाषाओं में से कोई एक विभाषा अपने गुण-गौरव, साहित्यिक अभिवृद्धि, जन-सामान्य में अधिक प्रचलन आदि के आधार पर राजकार्य के लिए चुन ली जाती है और उसे राजभाषा के रूप में या राष्ट्रभाषा घोषित कर दिया जाता है।

राज्यभाषा, राष्ट्रभाषा और राजभाषा

किसी प्रदेश की राज्य सरकार के द्वारा उस राज्य के अंतर्गत प्रशासनिक कार्यों को सम्पन्न करने के लिए जिस भाषा का प्रयोग किया जाता है, उसे राज्यभाषा कहते हैं। यह भाषा सम्पूर्ण प्रदेश के अधिकांश जन-समुदाय द्वारा बोली और समझी जाती है। प्रशासनिक दृष्टि से सम्पूर्ण राज्य में सर्वत्र इस भाषा को महत्त्व प्राप्त रहता है।
भारतीय संविधान में राज्यों और केन्द्रशासित प्रदेशों के लिए हिन्दी के अतिरिक्त 21 अन्य भाषाएं राजभाषा स्वीकार की गई हैं। संविधान की अष्टम अनुसुचि में कुल 22 भारतीय भाषाओं स्थान प्राप्त हुआ है। राज्यों की विधानसभाएं बहुमत के आधार पर किसी एक भाषा को अथवा चाहें तो एक से अधिक भाषाओं को अपने राज्य की राज्यभाषा घोषित कर सकती हैं।
राष्ट्रभाषा सम्पूर्ण राष्ट्र का प्रतिनिधित्व करती है। प्राय: वह अधिकाधिक लोगों द्वारा बोली और समझी जाने वाली भाषा होती है। प्राय: राष्ट्रभाषा ही किसी देश की राजभाषा होती है। भारत में 22 भारतीय भाषाएं राष्ट्रभाषाएं मानी जाती है।
एकजीववाद

एकजीववाद सिद्धांत के अनुसार वेदांत में एक ही जीव की स्थिति मानी जाती है। अविद्या एक है, अत: अविद्या से आवृत्त जीव भी एक होगा।
इस वाद के कई रूप शंकर के परवर्ती अद्वैत वेदांत में मिलते हैं। कुछ लोगों के अनुसार एक ही जीव एक ही शरीर में रहता है। अन्य शरीर स्वप्नदृष्ट शरीरों की तरह चेतनाशून्य हैं। दूसरे लोग ब्रह्म के प्रतिबिंब रूप में हिरण्यगर्भ की कल्पना करते हैं। अन्य जीव हिरण्यगर्भ के प्रतिबिंब मात्र हैं। भौतिक शरीरों में असत्य जीव की स्थिति होती है। वास्तविक शरीर हिरण्यगर्भ है। अन्य व्याख्या के अनुसार नाना शरीरों में रहनेवाला एक ही जीव है। जीव में वैयक्तिकता का बोध शरीर की भिन्नता के कारण होता है।
इस सिद्धांत पर यह आक्षेप किया जाता है कि यदि जीव एक है तो एक जीव का मोक्ष होने पर सभी जीवों का मोक्ष होना चाहिए। एक के सुख दु:ख का ज्ञान सभी को होना चाहिए। किंतु जैसे जलपात्र के मालिन होने या नष्ट होने से उसमें पड़नेवाला सूर्य का प्रतिबिंब अप्रभावित रहता है उसी प्रकार जीव पर दूसरे शरीरों का प्रभाव नहीं होता।
रे फिशर (अभिनेता)

प्रारम्भिक जीवन

फिशर का जन्म मैरीलैंड के बाल्टिमोर नगर में हुआ था। उनका बचपन न्यू जर्सी के लॉनसाइड में बीता, जहाँ स्थित हैडन हाइट्स हाई स्कूल से उन्होंने प्रारम्भिक शिक्षा प्राप्त की। इसके बाद वह न्यू यॉर्क चले गए, जहाँ उन्होंने अमेरिकन म्यूजिकल एंड ड्रामेटिक अकाडेमी से अभिनय का प्रशिक्षण प्राप्त किया।
माधवदास 'माधुरी'

माधवदास 'माधुरी' (लगभग संवत् १६५० - लगभग संवत १७१०) चैतन्य सम्प्रदाय के हिन्दी कवि थे। इनका नाम 'माधव दास' था और ये कपूर खत्री थे। कहीं अन्यत्र से आकर वृंदावन के पास माधुरीकुंड पर रहने लगे और अपना उपनाम 'माधुरी' रखा।
वंशीवटमाधुरी, केलिमाधुरी, उत्कंठामाधुरी, वृंदावनमाधुरी, दानमाधुरी, मानमाधुरी, होरी माधुरी, प्रिया जी की बधाई आदि इनकी छोटी-छोटी रचनाएँ हैं, जिनका एक संग्रह 'माधुरी वाणी' नाम से प्रकाशित हो चुका है। दो रचनाओं में सं० १६८७ तथा सं० १६९९ रचनाकाल दिया है अत: इनका समय संवत् १६५०-१७१० तक निश्चित रूप से माना जा सकता है। यह चैतन्य संप्रदाय के थे, क्योंकि सभी रचनाओं में श्री चैतन्य महाप्रभु तथा रूपसनातन की वंदना की है।
हिंगोट युद्ध

हिंगोट युद्ध इन्दौर से 55 कि.मी. दूर गौतमपुरा शहर में होता है यह दीपावली के एक दिन बाद (पड़वा) के रोज  खेला जाने वाला पारंपरिक 'युद्ध' है। इस युद्ध में प्रयोग होने वाला 'हथियार' हिंगोट है जो हिंगोट फल के खोल में बारूद, भरकर बनाया जाता है। इस युद्ध मे दो दल आमने सामने होते हैं एक तरफ तुर्रा दल तो दूसरी ओर कलंकी दल होता है। इस युद्ध में किसी दल की हार-जीत नहीं होती किन्तु सैकड़ों लोग गंभीर रूप से घायल हो जाते हैं। 
हिंगोट एक निम्बू के आकार जितना बड़ा फल होता है । हिंगोट नारियल की तरह बाहर से सख्त ओर अंदर से गूदे वाला होता है । योद्धा दीपावली के कई महीनों पहले से इसकी तैयारी करता है , हिंगोट चम्बल नदी के आस पास के इलाकों में मिलता है । दीपावली के अगले दिन सुबह से हि आस पास के गाँव से लेकर दूर दूर से आये सैलानियों का जमावड़ा हिंगोट युद्ध के आस पास देखा जाता है । जैसे ही शाम के 4 बज ते है योद्धा अपने घरों से बाहर आते हैं और अपने दल के साथ ढोल ढमाकों से नाचते गाते युद्ध मैदान की ओर बढते है । युद्ध शुरू होने से पहले दोनों दल के योद्धा अति प्राचीन भगवान विष्णु के अवतार श्री देवनारायण का आशीर्वाद लेते हैं । एवं युद्ध शुरू होने से पहले दोनों दल आपस में गले लगते है और युद्ध समाप्त होने के पश्चात दूसरे दल के किसी योद्धा को चोट लगने पर उसके घर जाकर गले लग कर आपसी भाईचारा बढ़ाते हैं । योद्धा युद्ध के दौरान अपने हाथों में लोहे का मजबूत ढाल व सर पर साफा बांधते हैं । योद्धा अपने हिंगोट सूती कपड़े से बने झोले में रखते हैं । हिंगोट युद्ध काफी पुराना पारंपरिक खेल है । गुर्जर श्री
२४९५ ईसा पूर्व

२४९५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४९५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हिंदी एसएमएस

मोबाइल के चलन के साथ हिंदी एस एम एस का चलन भी बहुत बढ़ा है। हिंदी में मजेदार एस एम एस और एस एम एस में कई तरह के चुटकुले बहुत प्रचलन में हैं। युवाओं में यह बहुत पसंद किया जाता है। युवा अपने मोबाइल पर अधिकतर इस प्रकार के एस एम एस का संकलन रखते हैं। फट से कोई मजेदार एस एम एस प्राप्त हुआ और झट से उसे अपने मित्रों को प्रेषित कर दिया जाता है। अब कई मोबाइलों पर देवनागरी में भी एस एम एस भेजा जा सकता है तो देवनागरी में भी इस तरह के एस एम एस देखे जा सकते हैं।
गुलशन कुमार

जीवन परिचय

गुलशन दुआ का जन्म पंजाबी परिवार में हुआ। वो दिल्ली के दरियागंज बाजार में फलरस विक्रेता चन्द्रभान के पुत्र थे। उन्होंने वहाँ से ही अपना प्रारम्भिक कार्य आरम्भ किया। बाद में उन्होंने अपना कारोबार बदल लिया जब उनके परिवार ने रिकॉर्ड और सस्ते ऑडियो कैसेट बेचने की दुकान का अधिग्रहण किया। यह वह समय उनके विशाल संगीत साम्राज्य बनाने की शुरुआत थी।
कोटिलास्थान

कोटिलास्थान पंचकोशी तीर्थस्थान के पांच स्थानों में एक स्थान है। इसे कोटिला भी कहते हें। इस स्थान पर कोटेश्वर महादेव का प्राचीन मन्दिर है। यह स्थान नेपाल के पश्चिमी जिला दैलेख के जिला मुख्यालय से 1 घंटे की पैदल दूरी में अवस्थित है। कहा जाता है कि इस स्थान में महादेव की पत्नी सती देवी का कोख पतन होने के कारण इसका नाम कोटिलास्थान हुआ है। सुमेरु पर्वत के रुप में चारों ओर नदी से घिरा हुआ इस टापुनुमा पर्वत पर पौराणिक काल में दधीचि मुनि ने तपस्या किया था। दधिचि मुनि ने तपस्या किए हुए बरगद और पीपल के पेड अभी तक एक साथ मौजूद हें। इस स्थान में रात-दिन पूजा होती है। यहां साधु सन्त व माईयों के रहने हेतु आश्रम भी निर्माण किया हुआ है।
भगीरथ

भगीरथ इक्ष्वाकुवंशीय सम्राट् दिलीप के पुत्र थे जिन्होंने घोर तपस्या से गंगा को पृथ्वी पर अवतरित कर कपिल मुनि के शाप से भस्म हुए ६० हजार सगरपुत्रों के उद्धारार्थ पीढ़ियों से चले प्रयत्नों को सफल किया था। गंगा को पृथ्वी पर लाने का श्रेय भगीरथ को है, इसलिए इनके नाम पर उन्हें 'भागीरथी' कहा गया। गंगावतरण की इस घटना का क्रमबद्ध वर्णन वायुपुराण (४७.३७), विष्णुपुराण (४.४.१७), हरवंश पुराण (१.१५), ब्रह्मवैवर्त पुराण(१.०), महाभारत (अनु. १२६.२६), भागवत (९.९) आदि पुराणों तथा वाल्मीकीय रामायण (बाल., १.४२-४४) में मिलता है।
तवांग

तवांग मठ

तवांग मठ अरुणाचल प्रदेश के तवांग शहर में स्थित एक बौद्ध मठ है। तवांग मठ का निर्माण मेराक लामा लोड्रे ग्यात्सो ने 1680-81 ई. में कराया था। तवांग मठ एक पहाड़ी पर बना हुआ है। समुद्र तल से इसकी ऊँचाई 10,000 फीट है। यहाँ पर कई छोटी नदियाँ भी बहती हैं। यहाँ से पूरी त्वांग-चू घाटी के ख़ूबसूरत दृश्य देखे जा सकते हैं। तवांग मठ दूर से क़िले जैसा दिखाई देता है। पूरे देश में यह अपने प्रकार का अकेला बौद्ध मठ है। तवांग मठ एशिया का सबसे बडा बौद्ध मठ है। तवांग मठ में 700 बौद्ध साधू ठहर सकते हैं। तवांग मठ के पास एक जलधारा भी बहती है। यह जलधारा बहुत ख़ूबसूरत है और यह मठ के लिए जल की आपूर्ति भी करती है। तवांग मठ का प्रवेश द्वार दक्षिण में है। प्रवेश द्वार का नाम काकालिंग है। काकालिंग देखने में झोपडी जैसा लगता है और इसकी दो दीवारों के निर्माण में पत्थरों का प्रयोग किया गया है। इन दीवारों पर ख़ूबसूरत चित्रकारी की गई है, जो पर्यटकों को बहुत पसंद आती है।
महादेव पहाड़ियाँ

महादेव पहाड़ियाँ भारत की नर्मदा और ताप्ती नदियों के बीच स्थित हैं। ये २,००० से ३,००० फुट तक की ऊँचाई वाले पठार हैं, जो दक्कन के लावा से ढँके हैं। ये पहाड़ियाँ आद्य महाकल्प (Archaean Era) तथा गोंडवाना काल के लाल बलुआ पत्थरों द्वारा निर्मित हुई हैं। महादेव पहाड़ी के दक्षिण की ढालों पर मैंगनीज़ तथा छिंदवाड़ा के निकट पेंच घाटी से कुछ कोयला प्राप्त होता है। वेनगंगा एवं पेंच घाटी के थोड़े से चौड़े मैदानों में गेहूँ, ज्वार तथा कपास पैदा किए जाते हैं। पश्चिम ओर बुरहानपुर दरार में थोड़ी कृषि की जाती है। यहाँ आदिवासी गोंड जाति निवास करती है। घासवाले क्षेत्रों में पशुचारण होता है। यहाँ का प्रसिद्ध पहाड़ी क्षेत्र पंचमढ़ी है। छिंदवाड़ा छोटा नगर है।
सेंट जोसेफ कैथोलिक चर्च (बारामुल्ला)

इतिहास

सेंट जोसेफ चर्च, सेंट जोसेफ मिशनरी सोसाइटी ऑफ मिल हिल द्वारा शुरू किया गया था, जो काफ़र्स्टन और कश्मीर के अपोस्टोलिक प्रीफेक्चर से लाहौर के रोमन कैथोलिक आर्चडियोज़ आए थे। मिल्स हिल मिशनरियों के मिशन के बाद, कैप्यूचिन फादरों ने इसकी देखभाल की थी। बाद में, चर्च को सोसाइटी ऑफ इसाइज़ द्वारा ध्यान रखा गया था और अब जम्मू श्रीनगर के सूबा का हिस्सा है। फादर जिम बोरस्ट एमएचएम, एक प्रसिद्ध अग्रदूत और पूर्व पारिश पुजारी में से एक, श्रीनगर सिटी में रहता है।
के कैथोलिक विश्वकोश का 1910 का उल्लेख किया:
कश्मीर में बारामूला में, फादर साइमन, 12 लेवी शिक्षकों के कर्मचारियों द्वारा सहायता प्रदान करता है, देशी कश्मीर लड़कों के लिए एक महत्वपूर्ण स्कूल आयोजित करता है। विद्यार्थियों की संख्या तीन सौ प्रीफेक्चर में पंद्रह लाख निवासियों का समावेश है। इनमें से 12 लाख पाँच सौ मुसलमान हैं, दो लाख हिंदुओं हैं, पांच सौ हजार बौद्ध हैं और पांच हजार कैथोलिक हैं।.
 चर्च 1 9 1 9 में लाहौर विश्वविद्यालय से संबद्ध था.

स्थानीय ईसाइयों के उत्पीड़न

अक्टूबर 1 9 47 के अंत में, कश्मीर संघर्ष का नेतृत्व 1 9 47 में हुआ, स्थानीय कबायले ने चर्च, स्कूल और अस्पताल पर हमला किया, मदर सुपीरियर और सहायक मां की बहन एम। टेरेसालीना जोआक्चिना एफएमएम की हत्या कर दी। पिता जिम बोरस्ट एमएचएम, जिन्होंने 1 9 63 के बाद से इस क्षेत्र में काम किया था, सेंट जोसेफ स्कूल के प्रिंसिपल के रूप में सेवा करने सहित, को कश्मीर के विदेशियों पंजीकरण कार्यालय से छोडो भारत नोटिस दिया गया था।
कोटचाँदपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

कोटचाँदपुर उपजिला बांग्लादेश के दक्षिण-पश्चिमी भाग में, खुलना विभाग के झिनाइदह जिले में स्थित है।
कालका मेल

कालका मेल, भारतीय रेल द्वारा संचालित एक रेलगाड़ी है जो भारत के पूर्वी राज्य पश्चिम बंगाल की राजधानी कोलकाता के निकट स्थित हावड़ा को एक अन्य राज्य हरियाणा के पंचकुला में स्थित कालका, रेलवे स्टेशन से जोड़ती है, जो एक समय भारत की ग्रीष्मकालीन राजधानी शिमला, जाने वाली रेलवे लाइन का प्रारंभिक स्टेशन भी है।

इतिहास

कालका मेल (1 अप / 2 डाउन) सन 1866 में कलकत्ता और दिल्ली के बीच चलनी शुरु हुई और 1891 में इसे दिल्ली से लेकर कालका तक बढ़ाया गया। यह रेलगाड़ी मुख्य रूप से ब्रिटिश सिविल सेवकों को राजधानी कलकत्ता से ग्रीष्मकालीन राजधानी शिमला ले जाने के लिए चलाई गयी थी। ईस्ट इंडियन रेलवे ने एक जनवरी 1866 को हरी झंडी दिखाकर हावड़ा-कालका मेल को वन अप व टू डाउन नाम से शुरू किया था। तब हावड़ा-कालका मेल को कोलकाता से दिल्ली तक चलाया गया था। तब इस ट्रेन में अंग्रेजी हुकूमत के उच्च अधिकारी सफर करते थे। अन्य यात्रियों के लिए इस ट्रेन में यात्रा संभव नहीं थी। शिमला में गर्मी की छुट्टियां बिताने के लिए अंग्रेजों ने 1891 में रेलवे लाइन का विस्तार कर इसे कालका तक बढ़ाया। तब से यह ट्रेन गौरवमयी सेवा दे रही है। शुक्रवार 01 जनवरी 2016 को हावड़ा में कालका मेल के गौरवमयी 150 वर्ष पूरे होने जश्न मनाया गया। केक काटकर हावड़ा से ट्रेन को चलाया गया।
इसका संचालन ईस्ट इंडियन रेलवे कंपनी, द्वारा किया जाता था और इसका मूल नाम "ईस्ट इंडिया रेलवे मेल" था। इस रेलगाड़ी की संख्या अब हावड़ा से 12311 है और हावड़ा की ओर 12312 है। दरअसल, पूर्वी भारत में सबसे पहली ट्रेन 15 अगस्त १८५४ को चलाई गई। यह हावड़ा से पश्चिम बंगाल के ही हुगली तक की दूरी तय करती थी। इसके बाद रेलवे नेटवर्क को पूरब से पश्चिम की तरफ फैलाव देने की प्रक्रिया शुरू हुई। 1856 आते आते हावड़ा से दिल्ली के बीच रेलवे लाइन बिछ गई। उन दिनों ब्रिटिश शासन काल में अंग्रेज़ी हुकूमत की कलकत्ता स्थित राजधानी को गर्मी के दिनों में शिमला पहुचने और गर्मी ख़त्म होने पर वायसराय के साथ साथ पूरी राजधानी कलकत्ता वापस लाने के लिए यही ट्रेन एकमात्र साधन थी। वायसराय अपने वहां से सीधे ट्रेन के कोच तक पहुच सकें, इसके लिए होवर और कालका, दोनों ही स्टेशन पर इंटरनल कैरेज की व्यवस्था की गई थी। कालका में तो नहीं, पर हावड़ा में प्लेटफोर्म 8 और 9 के बीच आज भी यह सुविधा मौजूद है, अब इसका उपयोग आमलोग करते हैं। रेलवे के मुताबिक, कालका मेल का नाम नेताजी सुभाष चन्द्र बोस के साथ भी जुड़ा है। धनबाद और गया के बीच स्थित गोमो स्टेशन पर नेताजी इसी ट्रेन में 18 जनवरी,1941 को सवार होकर अंगरेजी हुकूमत की आँखों में धूल झोंककर गायब हो गए थे।

लोकप्रिय संस्कृति में

भारतीय फिल्म निर्देशक और लेखक सत्यजीत रे, ने अपनी एक लघु कहानी में कालका मेल को आधार बनाया है। “कालका मेल का रहस्य", नामक कहानी के तीन मुख्य पात्र इस रेलगाड़ी से कलकत्ता से दिल्ली और फिर कालका जाने के लिए सवार होते हैं। कहानी में एक हीरे की चोरी और एक अप्रकाशित पांडुलिपि भी शामिल है। कहानी पर एक रेडियो नाटक भी बनाया गया था।

दुर्घटना

10 जुलाई 2011 को उत्तर प्रदेश में कानपुर के निकट फतेहपुर के मलवां स्टेशन के पास दोपहर के समय इस रेलगाड़ी के 13 डिब्बे पटरी से उतर गये। इस दुर्घटना में कम से कम अस्सी लोगों की मौत हो गई है। जबकि साढ़े तीन सौ लोग घायल हो गए। प्रधानमंत्री ने रेल मंत्रालय की ओर से मृतकों के परिजनों के लिए पांच-पांच लाख रुपये के मुआवजे की घोषणा की।
तारकोल

तारकोल कार्बनिक पदार्थों के भंजक आसवन द्वारा बनाय जाने वाला पदार्थ है।

तारकोल पर वैज्ञानिक प्रयोग

तारकोल के गाढ़ेपन (श्यानता) का पता लगाने के लिए आस्ट्रेलिया के ब्रिसवेन की क्वींसलैंड विश्वविद्यालय में 1927 से एक प्रयोग जारी है।
डीघ उपरवार

जनसांख्यिकी

भारत की २००१ की जनगड़ना के अनुसार इस गाँव की आबादी ९०२९ थी जिसमे महिलाये ४३५७ और पुरुष ४६५२ थे।
दस खरब डॉलर क्लब

दस खरब डॉलर क्लब (Trillion dollar club) विश्व की उन अर्थव्यवस्थाओं का समूह है जिनका वार्षिक सकल घरेलू उत्पाद दस खरब अमेरिकी डॉलर (US$1 trillion) से अधिक है। यह विश्व की प्रमुख अर्थव्यस्थाओं को वर्गीकृत करने का एक अनाधिकारिक (unofficial) मानदण्ड है। सन २०१७ में इस क्लब में १६ देश थे।
पूर्वी ग्रीनलैण्ड धारा

पूर्वी ग्रीनलैण्ड धारा। अन्ध महासागर की एक प्रमुख सागरीय धारा हैं।
रक्षा शरीरक्रिया एवं संबद्ध विज्ञान संस्थान

रक्षा शरीरक्रिया एवं संबद्ध विज्ञान संस्थान (Defence Institute of Physiology & Allied Sciences (DIPAS)) भारत की एक रक्षा प्रयोगशाला है और रक्षा अनुसंधान एवं विकास संगठन (DRDO) के अन्तर्गत है। यह दिल्ली में स्थित है। इसमें चरम परिस्थितियों में तथा युद्ध की अवस्था में मानव के कार्य करने की क्षमता बढ़ाने के लिये शरीरक्रिया और जैवचिकित्सीय अनुसंधान किये जाते हैं। 'दिपास' डीआरडीओ के जीवन विज्ञान निदेशालय के अन्तर्गत आता है।
२५०५ ईसा पूर्व

२५०५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५०५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रेल

रेल (Rail) परिवहन का एक ज़रिया है जिसमें यात्रियों और माल को पटरियों पर चलने वाले वाहनों पर एक स्थान से दुसरे स्थान ले जाया जाता है। पारम्परिक रूप से रेल वाहनों के नीचे पहियें होते हैं जो इस्पात (स्टील) की बनी दो पटरियों पर संतुलित रूप से चलते हैं, लेकिन आधुनिक काल में चुम्बकीय प्रभाव से पटरी के ऊपर लटककर चलने वाली 'मैगलेव' (maglev) और एक पटरी पर चलने वाली 'मोनोरेल' जैसी व्यवस्थाएँ भी रेल व्यवस्था में गिनी जाती हैं। रेल की पटरी पर चलने वाले वाहन अक्सर एक लम्बी पंक्ति में एक दुसरे से ज़ंजीरों से जुड़े हुए डब्बे होते हैं जिन्हें एक या एक से अधिक कोयले, डीज़ल, बिजली या अन्य ऊर्जा से चलने वाला इंजन (engine) खेंचता है। इस तरह से जुड़े हुए डब्बों और इंजनों को 'रेलगाड़ी' या 'ट्रेन' (train) बुलाया जाता है।
शिनी दोषी

शिनी दोषी एक भारतीय अभिनेत्री हैं। यह सरोजिनी - एक नई पहल और सरस्वतीचन्द्र में कार्य कर चुकी हैं।
जे॰एफ॰आर॰ जैकब

जैकब फ़र्ज राफ़ेल जैकब (1923 – 13 जनवरी 2016) जिन्हें मुख्यतः उनके नाम के प्रथम अक्षरों जे॰एफ॰आर॰ के नाम से ही जाना जाता है, भारत के पूर्व सैन्य अधिकारी लेफ्टिनेंट जनरल थे। वो १९७१ के भारत-पाक युद्ध में विजय और बांग्लादेश मुक्ति युद्ध के लिए जाने जाते हैं।
झपताल

झपताल-यह दस मात्राओं की ताल है। ‌× २ ० ३ धि ना धि धि ना ति ना धि धि ना
जीवाणु भोजी

जीवाणु भोजी या बैक्टीरियोफ़ेज (Bacteriophage) जीवाणुओं को संक्रमित करने वाले विषाणु जीवाणुभोजी या बैक्टीरियोफेज या बैक्टीरियोफाज कहलाते हैं।
रथ (भारतीय)

रथ एक भारतीय-ईरानी शब्द है और अश्वचालित वाहन का सूचक है। इसे प्रोटो भारतीय-ईरानी भाषा में *Hrátʰas, तथा अवेस्ता भाषा में raθa कहते हैं। इनके पहिए में ताड़ी या तिल्ली लगी होती है। दक्षिण भारतीय भाषाओं में इसके लिए 'तेर' (taer) धब्द है।
दरबार

जहाँ पर राजाओं की सभा होती है।